b'\n_START_ARTICLE_\nTelepatija\n_START_PARAGRAPH_\nTelepatija je parapsiholo\xc5\xa1ki pojav, pri katerem gre za nebesedno komunikacijo oziroma prenos misli._NEWLINE_Za\xc4\x8detki raziskovanja telepatskih pojavov segajo v leto 1882, ko je bilo v Angliji ustanovljeno Dru\xc5\xa1tvo za parapsihologijo oz. The society for psychical research, ki je obsegalo raziskovanje medsebojnih vplivov du\xc5\xa1evnosti brez doslej poznanih percepcijskih na\xc4\x8dinov ._NEWLINE_Na Univerzi Duke v Severni Karolini je deloval William McDougall in raziskoval teme, kot so jasnovidnost, psihokineza, telekineza, levitacija itd. Laboratorij se je kasneje odcepil od univerze in postal samostojen in\xc5\xa1titut (Foundation for research of the nature of man). Najpogosteje so uporabljali metodo z Zenerjevimi kartami._NEWLINE_Na napake in primerno pripravo poskusov je opozarjal Joseph Banks Rhine.'